ภาวะตลาดหุ้นจีน: เซี่ยงไฮ้คอมโพสิตเปิดร่วง 2.56%
ดัชนีเซี่ยงไฮ้คอมโพสิตตลาดหุ้นจีนเปิดปรับตัวลง 75.55 จุด หรือ -2.56% แตะที่ 2,874.05 จุดในวันนี้ เนื่องจากความกังวลเกี่ยวกับเศรษฐกิจจีนที่ปรับตัวลง ภายหลังจากที่ได้มีการเปิดเผยยอดส่งออกที่ชะลอตัวลง
14 ม.ค. 2559

ดัชนีเซี่ยงไฮ้คอมโพสิตตลาดหุ้นจีนเปิดปรับตัวลง 75.55 จุด หรือ 2.56% แตะที่ 2,874.05 จุดในวันนี้ เนื่องจากความกังวลเกี่ยวกับเศรษฐกิจจีนที่ปรับตัวลง ภายหลังจากที่ได้มีการเปิดเผยยอดส่งออกที่ชะลอตัวลง
โดยสำนักงานศุลกากรจีนรายงานวานนี้ว่า ยอดส่งออกของจีนในปี 2558 ลดลง 1.8% เทียบรายปี สู่ระดับ 14.14 ล้านล้านหยวน ขณะที่ยอดการนำเข้าร่วงลง 13.2% สู่ระดับ 10.45 ล้านล้านหยวน
ส่วนยอดเกินดุลการค้าระหว่างประเทศของจีนในปี 2558 อยู่ที่ระดับ 3.69 ล้านล้านหยวน (5.62 แสนล้านดอลลาร์สหรัฐ) พุ่งขึ้น 56.7% จากปีก่อนหน้า
 